At kayo'y maging mabait sa isa't isa, 
magiliw ang puso, patawarin ang isa't isa, 
gaya ng pagpapatawad sa inyo 

ng Dios dahil kay Cristo. 
MGA TAGA-EFESO 4:32 


o 


Kung ang aking bayan na tinatawag sa pamamagitan ng aking 
pangalan ay magpakumbaba at dumalangin, at hanapin ang 
aking mukha, at talikuran ang kanilang masamang mga lakad: 
akin ngang didinggin sa langit, at papatawarin ko ang kanilang 
kasalanan, at pagagalingin ko ang kanilang lupain. 

2 CHRONICLES 7:14 


Mapalad siya na ang pagsalangsang ay pinatawad, na ang 
kasalanan ay tinakpan. PSALM 32:1 


Nguni't siya, palibhasa'y puspos ng kahabagan, ay nagpatawad 
sa kanilang kasamaan, at hindi sila nilipol: oo, madalas niyang 
inihiwalay ang kaniyang galit, at hindi pinukaw ang kaniyang 
buong poot. PSALM 78:38 


lyong pinatawad ang kasamaan ng iyong bayan, iyong tinakpan 
ang lahat nilang kasalanan, Selah. PSALM 85:2 


Sapagka't ikaw, Panginoon, ay mabuti, at handang magpatawad, 
at sagana sa awa sa lahat ng tumatawag sa iyo. PSALM 86:5 


Kung ikaw, Panginoon, magtatanda ng mga kasamaan, 
Oh Panginoon, sinong tatayo? Ngunit may kapatawaran sa iyo, 
upang ikaw ay katakutan. PSALM 130:4 


Sapagka't kung ipatawad ninyo sa mga tao ang kanilang mga 
kasalanan, ay patatawarin naman kayo ng inyong Ama sa 
kalangitan. Datapuwa't kung hindi ninyo ipatawad sa mga tao ang 
kanilang mga kasalanan, ay hindi rin naman kayo patatawarin 

ng inyong Ama ng inyong mga kasalanan. MATTHEW 6:14-15 


Huwag humatol, at hindi kayo hahatulan...magpatawad, at kayo 
ay patatawarin: LUKE 6:37 


At pagsagot ni Jesus ay sinabi sa kaniya, Simon, mayroon akong 
sasabihin sa iyo. At sinabi niya, Guro, sabihin mo. May isang 
pinagkakautangan na may dalawang may utang: ang isa ay may 
utang na limang daang denario, at ang isa ay limampu. At nang 
wala na silang pambayad, tapat niyang pinatawad silang dalawa. 
Sabihin mo nga sa akin, sino sa kanila ang higit na magmamahal 
sa kanya? Sumagot si Simon at sinabi, Inaakala ko na yaong 
pinatawad niya ng lubos. At sinabi niya sa kaniya, Matuwid ang 
paghatol mo. At lumingon siya sa babae, at sinabi kay Simon, 
Nakikita mo ba ang babaing ito? Pumasok ako sa iyong bahay, 
hindi mo ako binigyan ng tubig para sa aking mga paa: ngunit 
hinugasan niya ang aking mga paa ng mga luha, at pinunasan 
ng mga buhok ng kanyang ulo. Hindi mo ako binigyan ng halik: 
ngunit ang babaing ito mula nang ako ay pumasok ay hindi 
humihinto sa paghalik sa aking mga paa. Ang aking ulo ay hindi 
mo pinahiran ng langis: datapuwa't ang babaing ito ay pinahiran 
ng langis ang aking mga paa. Kaya't sinasabi ko sa iyo, 

Ang kaniyang mga kasalanan, na marami, ay pinatawad: 
sapagka't siya'y umibig ng malaki: datapuwa't kung kanino 
pinatawad ng kaunti, ay umiibig din ng kaunti. At sinabi niya sa 
kaniya, Ipinatatawad na ang iyong mga kasalanan. 

LUKE 7:40-48 


Magingat kayo sa inyong sarili: kung magkasala ang iyong kapatid, 
sawayin mo siya, at kung siya'y magsisi, patawarin mo siya. 

At kung siya'y makapitong magkasala sa isang araw laban sa iyo, 
at makapitong magbalik sa iyo na sasabihin, Ako ay nagsisisi: 
patawarin mo siya. LUKE 17:3-4 


Na sa kaniya'y (Jesus) mayroon tayo ng ating katubusan sa 
pamamagitan ng kaniyang dugo, na kapatawaran ng ating mga 
kasalanan, ayon sa mga kayamanan ng kaniyang biyaya, 
EPHESIANS 1:7 


Mangagtiisan kayo sa isa't isa, at mangagpatawaran kayo sa 

isa't isa, kung ang sinoman ay may sumbong laban sa kanino man, 
na kung paanong pinatawad kayo ng Panginoon, ay gayon din 
naman ang inyong gawin: COLOSSIANS 3:13 


Kung ipinahahayag natin ang ating mga kasalanan, siya ay tapat 
at makatarungan na patawarin tayo sa ating mga kasalanan, 
at lilinisin tayo sa lahat ng kalikuan. 1 JOHN 1:9 


Sapagka't ang Panginoon ay puspos ng kahabagan at awa, 
mapagpahinuhod, at totoong mahabagin, at nagpapatawad 
ng mga kasalanan, at nagliligtas sa panahon ng kapighatian. 
ECCLESIASTICUS 2:11 


Patawarin mo ang iyong kapwa ang pananakit na ginawa niya 

sa iyo, at ang iyong mga kasalanan ay patatawarin din kapag 
ikaw ay nananalangin. Ang isang tao ay nagtataglay ng 
pagkapoot laban sa iba, at hihingi siya ng kapatawaran 

sa Panginoon? Hindi siya nagpapakita ng awa sa isang tao, 

na katulad niya: at hihingi siya ng kapatawaran para sa kaniyang 
sariling mga kasalanan? ECCLESIASTICUS 28:2-4 


..lkaw, Oh Panginoon, ayon sa iyong dakilang kabutihan ay 
nangako ng pagsisisi at kapatawaran sa mga nagkasala laban 

sa iyo: at sa iyong walang katapusang mga kaawaan ay nagtakda 
ng pagsisisi sa mga makasalanan, upang sila ay maligtas... 
PRAYER OF MANASSEH 1:1 


Ibigin ninyo ang isa't isa mula sa puso, at kung ang isang tao ay 
magkasala laban sa iyo, magsalita ka sa kaniya ng mapayapa, 

at sa iyong kaluluwa ay huwag kang mag-ingat ng daya, at kung 
siya ay magsisi at magtapat, patawarin siya. At kung siya ay 
walang kahihiyan at nagpatuloy sa kanyang paggawa ng masama, 
gayon din patawarin mo siya mula sa puso, at ipaubaya sa Diyos 
ang paghihiganti. TESTAMENT OF GAD 2:3, 8 


